Diari Oficial de la Generalitat Valenciana


Sumari del DOGV 4430, del 31-01-2003 (2003/789)

ORDE d'11 de desembre de 2002, de la Conselleria de Cultura i Educació, per la qual es prorroga l'autorització provisional per a impartir l'Educació Secundària Obligatòria, al centre docent privat María d'Iciar, de Riba-roja de Túria (València).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/789


Data del document
:   11-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Riba-roja de Túria
    * centre d'ensenyament
    * ensenyament privat

ORDE d'11 de desembre de 2002, de la Conselleria de Cultura i Educació, per la qual es prorroga l'autorització provisional per a impartir l'Educació Secundària Obligatòria, al centre docent privat María d'Iciar, de Riba-roja de Túria (València). [2003/789]
  
L'expedient ha sigut iniciat pel representant de la titularitat del centre docent privat María d'Iciar, en sol·licitud de pròrroga de l'autorització provisional per a impartir el primer i segon cicle de l'Educació Secundària Obligatòria.
  
El centre va obtindre autorització provisional per a impartir l'Educació Secundària Obligatòria per Orde de 24 de maig de 1999 (DOGV de 06.07.99) de la Conselleria de Cultura i Educació.
  
La Unitat d'Inspecció Educativa informa sobre l'alumnat matriculat actualment en el dit nivell educatiu en el centre María d'Iciar, i si bé ressalta l'existència de vacants en la resta de centres de la localitat de Riba-roja, pareix inadequat per al present curs ja iniciat dispersar-ho en distints centres amb el consegüent perjuí que això ocasionaria.
  
Vista la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 1004/1991, de 14 de juny, pel qual s'establixen els requisits mínims dels centres que impartixen ensenyances de règim general no universitàries i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries.
  
En exercici de les atribucions conferides per l'article 35 de la Llei 5/1.983, de 30 de desembre, del Govern Valencià,
  
ORDENE
  
Únic
  
Prorrogar, amb caràcter excepcional fins a la finalització del present curs escolar 2002/2003, i sense possibilitat de noves pròrrogues, l'autorització provisional per a impartir el primer i segon cicle de l'Educació Secundària Obligatòria al centre docent privat María d'Iciar, siti en la Partida de València la Vella de Riba-roja de Túria (València) i amb número de codi 18873620 .
  
Disposició addicional
  
La citada pròrroga de l'autorització donarà lloc a la corresponent inscripció en el Registre de Centres Docents de la Comunitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciós administratiu, el present acte, que posa fi a la via administrativa, podrà ser recorregut potestativament en reposició o ben cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de conseller de Cultura i Educació en el termini d'un mes a comptar des del dia següent de la notificació o publicació, segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des del dia següent de la notificació o publicació segons corresponga.
  
València, 11 de diciembre de 2002.
  
El conseller de Cultura y Educación